
Rahanõude lootusetuks tunnistamine ja 
lootusetu rahanõude mahakandmine (AS Nakro)
1. Asjaolud ja menetluse käik

Narva linna ja AS Nakro, registrikood 10013788 vahel oli 01.10.2003 sõlmitud tasuta kasutamise leping nr 1/396-b linnavara kasutamise kohta aadressil Puškini 25а, Narva, kehtivusajaga kuni 01.10.2018. a. AS Nakro kohustus lepinguga investeerima kasutatavasse varasse igal aastal 63 911,65 eurot. Seoses investeerimiskohustuse täitmata jätmisega võeti 07.11.2007 vastu Narva Linnavalitsuse korraldus AS-ga Nakro tasuta kasutamise lepingu lõpetamise kohta. Linnavara- ja Majandusamet teavitas 09.04.2008 AS-i Nakro tasuta kasutamise lepingu lõpetamisest ning määras vara tagastamise ajaks 12.05.2008.  AS Nakro keeldus määratud ajal vara Linnavara- ja Majandusametile üle andmast. Seoses vara üleandmisest keeldumisega esitas Linnavara- ja Majandusamet AS-ile Nakro 05.08.2008 leppetrahvi nõude summas 420 514,17 krooni (26 875,75 eurot) ajavahemiku 13.05-31.07.2008 eest ning teavitas, et leppetrahvi mittetasumisel esitab  kohtule hagi ruumide tagastamise ning leppetrahvi tasumise nõudes.

03.08.2010 võõrandati Narvas Puškini 25a asuv linnavara Narva Linnavolikogu otsustuskorras AS-le Nakro.

11.08.2010, 23.04.2013 ja 29.01.2014 arutati leppetrahviga seotud küsimust veel kord Narva Linnavalitsuse linnavarakomisjoni koosolekutel. Komisjon otsustas antud rahalise nõude mahakandmise küsimuse edasi lükata.

Eelnimetatud leppetrahvi nõude aegumistähtaeg on möödunud ning leppetrahvi võis välja nõuda kolme aasta jooksul pärast selle määramist, s.o kuni 2011. a.

Seoses sellega, et eelnimetatud lootusetu nõue summas 26 875,75 eurot on olnud Arhitektuuri- ja Linnaplaneerimise Ameti bilansis pikaajaliselt, taotleb amet selle mahakandmist.

Küsimus oli arutlusel Narva Linnavalitsuse linnavarakomisjoni koosolekul 14.10.2015. a (protokoll nr 12). Narva Linnavalitsuse linnavarakomisjon tegi Narva Linnavalitsusele ettepaneku rahuldada Arhitektuuri-ja Linnaplaneerimise Ameti taotlus rahanõude lootusetuks tunnistamiseks ja mahakandmiseks. 

2. Õiguslikud alused

2.1.  KOKS § 30 lõige 1 punkt 2 sätestab, et valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2.  Narva Linnavalitsuse 08.03.2006. a määrusega nr 257 “Narva linna raamatupidamise sise-eeskirja kinnitamine” kinnitatud Narva linna raamatupidamise sise-eeskirja § 43 lõike 8 alusel, kui ebatõenäoliselt laekuvad nõuded osutuvad lootusetuks, kantakse nii nõue kui ka allahindlus vastaval kontrakontol bilansist välja. Nõue loetakse lootusetuks, kui LRK-l või Linnal tervikuna puuduvad igasugused võimalused nõude kogumiseks (nt võlgnik on likvideeritud või pankrotis ning pankrotipesas olevatest varadest ei piisa nõude tasumiseks) või selle tagasinõudmiseks tehtavad kulutused osutuvad kallimaks saadavast tulust.
2.3.  Narva Linnavolikogu 24.08.2006.a määruse nr 34 “Linnavara kõlbmatuks tunnistamise, mahakandmise ja hävitamise kord» (edaspidi Kord) § 3 kohaselt rahanõue tunnistatakse lootusetuks vastavalt Narva linna raamatupidamise sise-eeskirja § 43 lõike 8 põhimõtetele. 
2.4.  Korra § 22 punkti 2 kohaselt otsuse rahanõude, mille summa on alla 64 000 eurot, lootusetuks tunnistamise ja lootusetu rahanõude mahakandmise kohta võtab vastu rahanõude valitseja Narva linnavalitsus.
2.5.  Korra § 26 kohaselt otsus rahanõude lootusetuks tunnistamise ja mahakandmise kohta peab sisaldama rahanõude lootusetuks tunnistamise taotlusega nõustumist; rahanõude lootusetuks tunnistamise otsust ja volitamist selle rahanõude bilansist mahakandmiseks; märget lootusetuks tunnistatud rahanõudega seotud õiguste ja kohustuste ülekandmise kohta.
2.6.  Tulenevalt Korra §-st 27 Korra §-s 26 nimetatud otsus on alus lootusetuks tunnistatud rahanõude mahakandmiseks selle  rahanõude valitseja poolt.
3. Otsus

3.1. Nõustuda Narva Linnavalitsuse Arhitektuuri-ja Linnaplaneerimise Ameti taotlusega rahanõude lootusetuks tunnistamiseks ning tunnistada lootusetuks rahanõue AS-i Nakro vastu summas 26 875,75 eurot 

3.2. Narva Linnavalitsuse Arhitektuuri ja Linnaplaneerimise Ametil maha kanda käesoleva korralduse punktis 3.1. nimetatud rahanõue oma bilansist.
3.3. Korralduse punktis 3.1. nimetatud lootusetute rahanõudega seotud õigused ja kohustused   ei kuulu ülekandmisele.
4. Rakendussätted

4.1. Narva Linnakantseleil teha korraldus teatavaks Narva Linnavalitsusele Arhitektuuri-ja Linnaplaneerimise Ametile.
4.2.  Korraldus jõustub seadusega sätestatud korras. 

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

Eduard East                                                                            Ants Liimets                                                  
Linnapea
                                                                        Linnasekretär    
